หุ้นไทยภาคเช้าปิดลบ8.22จุด
เช้าวันนี้ดัชนีหุ้นไทยปิดที่ระดับ 1,149.85 จุด ลดลง 8.22 จุด หรือ 0.71% มีมูลค่าการซื้อขาย 12,829.92 ล้านบาท
12 มิ.ย. 2555

เช้าวันนี้ดัชนีหุ้นไทยปิดที่ระดับ 1,149.85 จุด ลดลง 8.22 จุด หรือ 0.71% มีมูลค่าการซื้อขาย 12,829.92 ล้านบาท




ดัชนีหุ้นไทยเช้าวันที่ 12 มิ.ย. ปรับตัวลดลงจากแรงเทขายทำกำไร หลังจากที่วานนี้ดัชนีปรับตัวเพิ่มขึ้นแรงกว่า 30 จุด ซึ่งสอดคล้องกับการเคลื่อนไหวของตลาดหุ้นภูมิภาคที่ปรับตัวลดลงเช่นกัน ขณะที่ดัชนีดาวโจนส์สหรัฐปรับฐานลงกว่า 100 จุด โดยดัชนีหุ้นไทยเช้าวันนี้ปิดที่ระดับ 1,149.85 จุด ลดลง 8.22 จุด หรือ 0.71% มูลค่าการซื้อขาย 12,829.92 ล้านบาท
5 อันดับหุ้นที่มีมูลค่าการซื้อขายสูงสุด1. PTTGC ปิดที่ 58.50 บาท ลดลง 1 บาท หรือ 1.68% มูลค่าการซื้อขาย 770.90 ล้านบาท2. SCB ปิดที่ 137 บาท ลดลง 1 บาท หรือ 0.72% มูลค่าการซื้อขาย 724.41 ล้านบาท3. ADVANC ปิดที่ 176 บาท ลดลง 1 บาท หรือ 0.56% มูลค่าการซื้อขาย 673.43 ล้านบาท4. PTT ปิดที่ 319 บาท ลดลง 1 บาท หรือ 0.31% มูลค่าการซื้อขาย 559.45 ล้านบาท5. INTUCH ปิดที่ 56.75 บาท ลดลง 0.25 บาท 0.44% มูลค่าการซื้อขาย 508.85 ล้านบาท 
นายอดิศักดิ์  คำมูล ผู้อำนวยการอาวุโสฝ่ายวิเคราะห์หลักทรัพย์ กล่าวว่า ดัชนีหุ้นไทยที่ปรับตัวลดลงในช่วงของการซื้อขายครึ่งวันเช้าของวันที่ 12 มิ.ย.เพราะมีการขายทำกำไรออกมาหลังหุ้นขึ้นแรงเมื่อวานนี้และเป็นไปในทิศทางเดียวกันกับตลาดหุ้นต่างประเทศที่เช้านี้ลดลงเฉลี่ยประมาณ 0.6-0.9% 
"ตอนนี้ต้องบอกว่ามีข่าวดีเล็กๆเกิดขึ้นในตลาดทุนทั่วโลกหลังจากยุโรปมีการช่วยเหลือเสปนโดยไม่มีเงื่อนไขเพราะสเปนมีความสำคัญต่อเศรษฐกิจยุโรปเพราะมีขนาดจีดีพีประมาณ 1,500 พันล้านเหรียญสหรัฐ ซึ่งใหญ่กว่ากรีซมากดังนั้นทำให้นักลงทุนมีความเชื่อว่าปัญหาของยุโรปจะไม่ลามและน่าจะอยู่ในกรอบได้" 
อย่างไรก็ตามสำหรับดัชนีหุ้นไทยนั้นต้องถือว่ามีอยู่ช่วงขาขึ้นเล็กๆแล้วเพราะช่วงทีผ่านมาราคาหุ้นปรับตัวลดลงมาเยอะแต่  แนวโน้มผลประกอบการของบริษัทจดทะเบียน(บจ.)ในไตรมาส2ที่กำลังจะประกาศออกมานั้นมีแนวโน้มเพิ่มขึ้น ดังนั้นจึงเป็นปัจจัยหนุนดัชนีได้ในระยะกลาง ส่วนวันนี้ดัชนีจะอยู่ในกรอบแนวรับ 1,145-1,150 จุด และแนวต้านที่ 1,150-1,160 จุด